
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1005 

6 Ιουλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αμοιβής μελών Επιτροπής Εισήγησης για 
Ανάθεση του έργου: «ΚΗΜ3/03: Ηλεκτροφωτισμός 
Μαραθώνιας διαδρομής από χ.θ. 9 + 000 έως χ.θ. 

26+000» προϋπολογισμού 1.800.000,00 €. 1 

Ανακαθορισμός της κρατικής επιχορήγησης του Ορ¬ 
γανισμού Έκδοσης Διδακτικών Βιβλίων για το οί¬ 
κον. έτος 2004. 2 

Ίδρυση Εργαστηρίου Κοινωνικής και Κοινοτικής Ερ¬ 
γασίας και Συμβουλευτικής στο Τμήμα Κοινωνικής 
Διοίκησης του Δημοκριτείου Πανεπιστημίου Θρά¬ 
κης και καθορισμός του εσωτερικού του κανονι¬ 


σμού. 3 

Τροποποίηση της αρ. 8801/Θ/28.1.2004 Κ.Υ.Α. (Β' 

199/2004). 4 

Διορισμός μελών του Δ.Σ. του Ιδρύματος Κρατικών 

Υποτροφιών. 5 

Τροποποίηση της συστατικής πράξης της Δημοτικής 
Επιχείρησης Κοινωνικής Καλλιτεχνικής Αθλητικής - 

Επικοινωνίας (Δ.Ε.Κ.Κ.Α.Ε.) Δήμου Θηβαίων. 6 

Καθιέρωση υπερωριακής εργασίας σε υπαλλήλους 

του Δήμου Τετραφυλιάς, Ν. Άρτας. 7 

Καθιέρωση υπερωριακής εργασίας (Απόφαση 
68/18.6.2004) μονίμων υπαλλήλων των Δημοτικών 
Παιδικών Σταθμών Δήμου Πειραιά ( Ν.Π.Δ.Δ.) για 
το έτος 2004». 8 


ΑΠΟΦΑΣΕΙ Σ 

Αριθ. 2/31317/0022 (1) 


Καθορισμός αμοιβής μελών Επιτροπής Εισήγησης για 
Ανάθεση του έργου: «ΚΗΜ3/03: Ηλεκτροφωτισμός 
Μαραθώνιας διαδρομής από χ.θ. 9 + 000 έως χ.θ. 
26+000» προϋπολογισμού 1.800.000,00 €. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Σύμφωνα με τις διατάξεις: 

1. Το άρθρο 29Ατου Ν.1558/85 «Κυβέρνηση και κυβερ¬ 


νητικά όργανα» (ΦΕΚ 137/Α/26.7.85), που προστέθηκε με 
το άρθρο 27 του Ν. 2081/1992 και τροποποιήθηκε με το 
άρθρο 1 του Ν. 2469/1997. 

2. Το Π.Δ. 69/88 για τον «Οργανισμό της Κεντρικής Υπη¬ 
ρεσίας της Γ.Γ.Δ.Ε.» όπως συμπληρώθηκε με το Π.Δ. 
340/4.10.90 «Σύσταση ΓενικώνΔ/νσεων κ.λ.π.» και σε συν¬ 
δυασμό με το Π.Δ. 910/77 «Περί Οργανισμού τ. Υπ.Δ.Ε.» 
όπως εξακολουθεί να ισχύει σήμερα. 

3. Τ ον Ν. 1418/84 «Δημόσια έργα και ρυθμίσεις συναφών 
θεμάτων», όπως τροποποιήθηκε με το Ν. 2229/1994 το 
Π.Δ. 609/85 «Κατασκευή Δημ. Έργων (ΦΕΚ223/Α/ 
31.12.85) και λοιπά Π.Δ/τα που εκδόθηκαν σε εκτέλεση 
του Ν.1418/84 καθώς και τους Ν. 2338/1995 και 
2372/1996 και 2576/1998 και 2940/01 καθώς και την από¬ 
φαση Δ17α/08/16/ΦΝ402/10.02.90 του Υ.ΠΕ.ΧΩ.Δ.Ε. 

4. Του αρ. 40 του Ν.849/78, όπως συμπληρώθηκε με το 
αρ.δτουΝ. 2129/1993. 

5. Τον Ν.1799/88 «Κατάργηση του Ειδικού Ταμείου Μη¬ 
χανημάτων Λιμενικών Έργων, ρύθμιση συναφών θεμάτων 
και άλλες διατάξεις» με τον οποίο συμπληρώθηκε και τρο¬ 
ποποιήθηκε ο Ν.1418/84. 

6. Της κοινής απόφασης Δ16α/04/773/29.11.90 (ΦΕΚ 
746/ Β/ 30.11.90) των Υπουργών Προεδρίας και Αναπλη¬ 
ρωτή Υπουργού ΠΕ.ΧΩ.Δ.Ε. «Περί εξαιρέσεως Διοικητι¬ 
κών Πράξεων από τον κανόνα των τριών υπογραφών». 

7. Του Π.Δ. 334/2000 «Προσαρμογή της Ελληνική Νο¬ 
μοθεσίας για τα Δημ. Έργα προς τις Διατάξεις των οδη¬ 
γιών 93/37/ της ΕΟΚ» όπως τροποποιήθηκε και συμπλη¬ 
ρώθηκε και του Π.Δ. 336/2002, που τροποποιεί το Π.Δ. 
334/2000, σε συμμόρφωση προς τις διατάξεις της οδη¬ 
γίας 2001/78/ΕΚ. 

8. Τα Π.Δ. 368/1994, 286/1994, 402/1996, 285/1997 και 
210/1997 με τα οποία τροποποιήθηκαν και συμπληρώθη¬ 
καν τα Π.Δ. 472/85 και 609/85. 

9. Τις παραγράφους 1 & 2 του άρθρου 18 του 
Ν.2052/1992 «Μέτρα για την αντιμετώπιση νέφους και Πο- 
λεοδομικές ρυθμίσεις». 

10. Την παράγραφο 10 του άρθρου 3 του Ν. 2242/1994 
«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου, προστασία φυσικού και δομημένου 
περιβάλλοντος και άλλες διατάξεις». 

11. Της αρ. οικ/112168/10647/α/29.12.93 Απόφασης 
Υπουργών Οικονομικών και ΠΕ.ΧΩ.Δ.Ε. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


12. Την αριθμ. 2/74260/0004/15.10.99 κ.υ.α. με θέμα: 
«Μεταβίβαση εξουσίας υπογραφής σύμφωνα με το αρ. 7 
παρ. 1 του Ν.1943/1991» (ΦΕΚ 1925/25.10.99/Β ). 

Αφού λάβαμε υπόψη: 

1. Την απόφαση Δ9/οικ/12812/13.10.2003 του 
Υ.ΠΕ.ΧΩ.Δ.Ε. με την οποία: α) συστάθηκε η Επιτροπή Ει¬ 
σήγησης για την Ανάθεση (Ε.Ε.Α.) του παραπάνω έργου 
αρμοδιότητας Δ/νσηςΔ9 και β) χαρακτηρίσθηκε το εν λό¬ 
γω έργο σημαντικό, σύμφωνα με το άρθρο 12 παρ. 2,3 και 
4 του Ν. 2338/1995 και συμβάλλει στην μείωση των δυ¬ 
σμενών περιβαλλοντικών επιπτώσεων και την βελτίωση 
των κυκλοφοριακών συνθηκών στο Λεκανοπέδιο Αττικής. 

2. Την Διακήρυξη και τα λοιπά συμβατικά στοιχεία του 
ιδίου έργου. 

3. Το πρακτικό Διεξαγωγής Διαγωνισμού για το υπόψη 
έργο που διεξήχθη Νομότυπα στην καθορισμένη ημερο¬ 
μηνία καθώς και την αναφορά του προέδρου της επιτρο¬ 
πής διεξαγωγής του διαγωνισμού από την οποία φαίνεται 
ότι υπήρξε μεγάλη συμμετοχή διαγωνιζομένων και εξα¬ 
σφαλίστηκε ικανοποιητικός συναγωνισμός. 

4. Την από 13.10.2003 πρόσκληση του Προέδρου προς 
την Ε.Ε.Α. για έναρξη των συνεδριάσεων για την ανάθεση 
του έργου. 

5. Την απόφαση Δ9/13111/24.11.2003 ορθή επανάληψη 
22.12.2003 με την οποία έχει εγκριθείτο πρακτικό της Επι¬ 
τροπής Εισήγησης για Ανάθεση του υπόψη έργου. 

6. Την απόφαση Δ9/οικ/12125/29.7.2003 με την οποία 
έχει εγκριθεί πίστωση 1.800.000 € σε βάρος των πιστώσε¬ 
ων του έργου 2003ΣΕ01000001 της ΣΑΕ010 του ΠΔΕ. 

7. Το Ν. 2229/1994 άρθρο 5 παρ. 2. 

8. Τον Ν. 2470/1997 (ΦΕΚ 40α. 21.3.1997). 

9. Την 377/1998 Γνωμοδότηση της Ολομέλειας του Νο¬ 
μικού Συμβουλίου του κράτους. 

Και επειδή: 

Η υπόψη Επιτροπή σύμφωνα με την προαναφερθείσα 
απόφαση συστάσεώς της απετελέσθη από τα ακόλουθα 
μέλη: 

1. Σκιαδά Κων/νο ΠΕΙ με Α'Β στην Δ/νση Δ9, ως πρόε¬ 
δρο της Επιτροπής, με αναπληρωτή τον Ψαριανό Τηλέ¬ 
μαχο ΠΕΙ με Α'β στη Δ9. 

2. Κατσιφού Σοφία ΠΕΙ με Α'β στη Δ9 . 

3. Αμπατζή Λεωνίδα ΠΕ3 με Α'β στη Δ9. 

4. Ανδρικόπουλο Νικόλαο ΤΕ3 με Α'β στη ΔΚΕΟ . 

5. Μπαρτσώκα Αθανάσιο Δ/κό Σ/λο Καισαριανής εκ¬ 
πρόσωπο της ΤΕΔΚΝΑ με αναπληρωτή τον Βαλαβανίδη 
Ιωάννη ΠΕ2. 

6. Λουκά Λουκά Μ.Μ.Μ. εκπρόσωπο του ΤΕΕ με ανα¬ 
πληρωτή τον Αντωνόπουλο Ευστάθιο Πολ. Μηχ. 

7. Πιατίδη Αθανάσιο εκπρόσωπο του ΣΑΤΕ με αναπλη¬ 
ρωτή τον Κυριακόπουλο Γεώργιο, 

Αναπληρωτές για το 2ο, 3ο και 4ο μέλος ορίσθηκαν οι: 

1) Ξανθούλη Στυλιανό ΠΕΙ με Α'β στη Δ9 και 

2) Μαστροδήμος Νικόλαος ΠΕ2 με Α'β στη Δ9. 

Γραμματέας της Επιτροπής ΕΕΑ ορίσθηκε με την ίδια 
απόφαση ο Πιλιανίδης Σταύρος ΔΕ με Β'β στη Δ9 με ανα¬ 
πληρωτή τον Μανουσάκη Δημήτριο ΔΕ με Β'β στη Δ9 . 

ΣΤΙΣ ΣΥΝΕΔΡΙΑΣΕΙ ΣΤΗΣ Ε.Ε.Α ΠΑΡΕΣΤΗΣΑΝ ΤΑ ΕΞΗΣ 
ΜΕΛΗ: 

(1) . Σκιαδάς Κων/νος, Πρόεδρος 

(2) . Κατσιφού Σοφία 

(3) . Αμπατζής Λεωνίδας 

(4) . Ανδρικόπουλος Νικόλαος ΤΕ3 με Α'β στη ΔΚΕΟ 

(5) . Μπαρτσώκας Αθανάσιος 


(6) . Λουκάς Λουκάς 

(7) . Κυριακόπουλος Γεώργιος 

ως και ο Πιλιανίδης Σταύρος Δ/κός στην Δ9 που εξετέ- 
λεσε χρέη γραμματέα. 

2. Στο διάστημα από 13 Οκτωβρίου μέχρι 24 Νοεμβρίου, 
δηλαδή διάστημα ενός μηνός και δέκα ημερών, η Επιτρο¬ 
πή Εισήγησης για Ανάθεση έλαβε μέρος σε αλλεπάλλη¬ 
λες συνεδριάσεις για την ανάδειξη αναδόχου κατασκευ¬ 
ής του έργου που αναφέρεται στο θέμα. 

3. Η συμμετοχή των ενδιαφερομένων εργοληπτικών 
επιχειρήσεων στο διαγωνισμό ανήλθε σε 72. 

4. Η διαδικασία ανάδειξης αναδόχου ύστερα από την 
εφαρμογή της διαδικασίας που προβλέπεται στο 
Ν.2575/1998 και στην απόφασηΔ17/08/16Φ.Ν.402/10.2.98 
προϋποθέτει τον αυστηρό έλεγχο των τιμών όλων των οι¬ 
κονομικών προσφορών, τον λεπτομερή λογιστικό έλεγχό 
των και την εφαρμογή του σχετικού μαθηματικού τύπου. 

5. Η επιτροπή Εισήγησης για Ανάθεση του έργου του 
θέματος συγκροτήθηκε σύμφωνα με το άρθρο 22 του 
Π.Δ. 609/85 από την Προϊσταμένη Αρχή του φορέα κατα¬ 
σκευής του έργου με συμμετοχή και εκπροσώπων της 
ΤΕΔΚΝΑ, του Τ.Ε.Ε. και του ΣΑΤΕ. 

6. Οι υπάλληλοι οι οποίοι συγκροτούσαν την επιτροπή 
Εισήγησης για Ανάθεση εργάσθηκαν εντατικά εκτός ωρα¬ 
ρίου, κατά το ως άνω χρονικό διάστημα, ώστε να επιτευ¬ 
χθεί η διαδικασία ανάδειξης αναδόχου σε σύντομο χρονι¬ 
κό διάστημα. 

7. Η καταβολή αμοιβής στα μέλη της υπόψη Επιτροπής 
προβλέπεται στην σχετική Απόφαση συστάσεώς της. 

8. Το έργο της Επιτροπής αυτής έχει ιδιαίτερη σημασία 
για την οικονομία της χώρας επειδή συμβάλλει αποφασι¬ 
στικά στην προώθηση του προγράμματος Δημοσίων 
Επενδύσεων, αποφασίζουμε: 

1. Οι αμοιβές που καθορίζονται πιο κάτω θα καταβλη¬ 
θούν σε βάρος του έργου: 1997ΣΕ06800003 (Π.Κ. 
9768005) της ΣΑΕ 068 του Π.Δ.Ε. 

2. Καθορίζουμε την μηνιαία αποζημίωση για χρονικό 
διάστημα ενός (1) μηνός και δέκα (10) ημερών των ανω¬ 
τέρω μελώντης Επιτροπής Εισήγησης για Ανάθεση, ανά¬ 
λογα με την απασχόληση του έργου που περιγράφεται 
ανωτέρω, η οποία καλύπτει και την υπερωριακή αποζη¬ 
μίωση ως εξής: 

(α). Στους Σκιαδά Κων/νο (Πρόεδρο ΕΕΑ), Κατσιφού 
Σοφία, Αμπατζή Λεωνίδα, Ανδρικόπουλο Νικόλαο, Μπαρ¬ 
τσώκα Αθανάσιο, Λουκά Λουκά και Κυριακόπουλο Γεώρ¬ 
γιο το ποσό των 250,00 € το μήνα για κάθε έναν. 

(β). Στον Πιλιανίδη Σταύρο (Γραμματέα ΕΕΑ) το ποσό 
των 150,00 € το μήνα. 

Η ανωτέρω αποζημίωση καταβάλλεται με την προϋπό¬ 
θεση συμμετοχής σε τέσσερις (4) συνεδριάσεις το μήνα. 

3. Εγκρίνουμε την διάθεση πίστωσης συνολικού ύψους 
2.850,00 € που βαρύνει το έργο: 1997ΣΕ06800003 (Π.Κ. 
9768005) της ΣΑΕ 068 του Π.Δ.Ε., για την πληρωμή της 
αμοιβής των μελών της ανωτέρω Επιτροπής Εισήγησης 
για Ανάθεση. 

Η σχετική καταβολή θα γίνει άμεσα με μέριμνα της 
Δ/νσης Δ9. 

Για την είσπραξη της αμοιβής τα προαναφερόμενα μέ¬ 
λη θα πρέπει να υποβάλλουν υπεύθυνη δήλωση για το 
ύψος των μηνιαίων αποδοχών τους για κάθε αμοιβή που 
εισέπραξαν αντίστοιχα για κάθε μήνα από συμβούλια ή 
επιτροπές. 

Ορίζουμε υπόλογο τον Τσιλίκη Γεώργιο υπάλληλο στη Δ9. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Αθήνα, 24 Ιουνίου 2004 

Οι Γ ενικοί Γ ραμματείς 
Δημοσιονομικής Πολιτικής 

του Υπουργείου Οικονομίας Υπ. Περιβάλλοντος Χωροταξίας 
και Οικονομικών και Δημοσίων Έργων 

Γ. ΚΟΥΡΗΣ Γ. ΤΡΥΦΩΝΙΔΗΣ 

-♦- 

Αριθ. 60287/ΙΒ/221 (2) 

Ανακαθορισμός της κρατικής επιχορήγησης του Οργανι¬ 
σμού Έκδοσης Διδακτικών Βιβλίων για το οικον. έτος 
2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Του Ν. 2362/1995 για το «Δημόσιο Λογιστικό». 

2. Τον Α.Ν. 585/1968 «Περί καταργήσεως διατάξεων κα- 
θοριζουσών τα κατώτατα όρια επιχορηγήσεων εκ του 
Κρατικού Προϋπολογισμού προς Νομικά Πρόσωπα Δη¬ 
μοσίου και Ιδιωτικού Δικαίου, Οργανισμούς και Ιδρύμα¬ 
τα» (ΦΕΚ225/Α/1968). 

3. Τις διατάξεις του Α.Ν. 952/1937 «περί ιδρύσεως Ορ¬ 
γανισμού για την Έκδοση Βιβλίων» και τις διατάξεις του 
Ν.Δ. 749 /1970 «περί Διδακτικών Βιβλίων». 

4. Τον Τακτικό Προϋπολογισμό του οικονομικού έτους 
2004. 

5. Την αριθμ. 14660/ΔΙΟΕ 85/17.3.2004 (ΦΕΚ 519/ 
17.3.2004 απόφαση καθορισμού αρμοδιοτήτων των Υφυ¬ 
πουργών Οικονομίας και Οικονομικών. 

6. Την 4366/1Β/22/19.1.2004 (Φ.Ε.Κ. 121/Β/28.1.2004) 
απόφαση καθορισμού της ετήσιας κρατικής επιχορήγη¬ 
σης του Ο.Ε.Λ.Β. για το οικον. έτος 2004. 

7. Την με αριθμ. 2/17011/10.5.2004 απόφαση του Γενι¬ 
κού Λογιστηρίου του Κράτους με την οποία έγινε μετα¬ 
φορά πιστώσεων 2.000,000,00 € στον ΚΑΕ 2436του Φ. 19- 
220, αποφασίζουμε: 

Ανακαθορίζουμε την κρατική επιχορήγηση προς τον 
Οργανισμό Εκδόσεως Διδακτικών Βιβλίων (ΟΕΑΒ) για το 
οικον. έτος 2004, από το ύψος των κονδυλίων των εγγε¬ 
γραμμένων τον προϋπολογισμό του οικονομικού έτους 
2004 πιστώσεων (ΚΑΕ 2436, των Ειδικών Φορέων 19-140, 
19-210, 19-220, 19-240 ) 1.050.000,00 €, 8.150.000,006, 
11.000.000,00 € και 800.000,00 € στο ποσό 1.050.000,00 
€, 8.150.000,00 €, 13.000.000,00 € και 800.000,00 € αντί¬ 
στοιχα, όπως αυτά προσδιορίζονται κάθε φορά από τα 
ποσοστά διάθεσης του Υπουργού Οικονομίας και Οικο¬ 
νομικών. 

Από τις διατάξεις της απόφασης αυτής προκαλείται 
κατ’ ανώτατο όριο δαπάνη σε βάρος του Προϋπολογι¬ 
σμού του ΥΠΕΠΘ για το οικονομικό έτος 2004 ύψους 
23.000.000,00 €. 

Για την ανωτέρω δαπάνη έχουν εγγράφει πιστώσεις 
ύψους 23.000.000,00 € στον τακτικό προϋπολογισμό του 
ΥΠΕΠΘ οικονομικού έτους 2004τον ΚΑΕ 2436των Ειδικών 
Φορέων 19-140, 19-210, 19-220 και 19-240 του ΥΠΕΠΘ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

Αριθ. 60074/Β1 (3) 

Ίδρυση Εργαστηρίου Κοινωνικής και Κοινοτικής Εργα¬ 
σίας και Συμβουλευτικής στο Τμήμα Κοινωνικής Διοί¬ 
κησης του Δημοκριτείου Πανεπιστημίου Θράκης και 
καθορισμός του εσωτερικού του κανονισμού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/1982 
«Γ ιατη δομή καιλειτουργίατων Ανωτάτων Εκπαιδευτικών 
Ιδρυμάτων» (Α' 87) όπως η παράγραφος αυτή τροποποι¬ 
ήθηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
την περ. γ'της παρ. 22 του άρθρου 13 του Ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (ΑΊ41). 

2. Τις διατάξεις του άρθρου 4, παρ. 1, εδ. γ' του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (Α' 159). 

3. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του άρθρου 1, περ. II του Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

5. Τις διατάξεις της αριθμ. 37876/ΣΤ5/26.4.2004 Από¬ 
φασης του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των των Υφυπουργών του Υπουργείου Εθνικής Παιδείας 
και Θρησκευμάτων» (Β' 608). 

6. Τις διατάξεις της αρ. 14650/ΔΙΟΕ 85/17.3.2004 Από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519). 

7. Τη σύμφωνη γνώμη της Γ ενικής Συνέλευσης του Τ μή- 
ματος Κοινωνικής Διοίκησης του Δημοκριτείου Πανεπι¬ 
στημίου Θράκης (συνεδρίαση 45/15.1.2003). 

8. Το γεγονός ότι από την εφαρμογή των διατάξεων της 
παρούσης απόφασης προκαλείται δαπάνη ύψους 19.150 
ΕΥΡΩ περίπου κατά το τρέχον έτος, η οποία και θα βαρύνει 
τον προϋπολογισμό του Δημοκριτείου Πανεπιστημίου 
Θράκης (ΚΑΕ4121). Κατά την επόμενη πενταετία η ανωτέ- 

ρω δαπάνη θα ανέρχεται στο ποσό των 5.800 ΕΥΡΩ ετη- 
σίως και αναμένεται να εξοικονομηθεί κατά ένα μέρος της 
από ίδιους πόρους του εργαστηρίου κατά τα προβλεπόμε- 
να στο άρθρο 6 της παρούσης απόφασης κατά δε το υπό¬ 
λοιπο μέρος αυτής, θα καλύπτεται από τις πιστώσεις που 
θα εγγράφονται στον προϋπολογισμό του Πανεπιστημίου, 
χωρίς αύξηση της κρατικής επιχορήγησης προς αυτό. 

Επίσης, προκαλείται ενδεχόμενη δαπάνη απάτην κάλυ¬ 
ψη εξόδων οργάνωσης επιμορφωτικών σεμιναρίων, προ¬ 
γραμμάτων επιμόρφωσης, συνεδρίων, ομιλιών, σεμινα¬ 
ρίων και άλλων επιστημονικών εκδηλώσεων, καθώς και 
από την κάλυψη εξόδων πραγματοποίησης εκδόσεων με 
κάθε μέσο αναπαραγωγής. Η εν λόγω δαπάνη εξαρτάται 
από πραγματικά γεγονότα και θα καλύπτεται από τις πι¬ 
στώσεις που διατίθενται στο εργαστήριο από το Τμήμα 
Κοινωνικής Διοίκησης του Δημοκριτείου Πανεπιστημίου 
Θράκης, αποφασίζουμε: 

Άρθρο 1 
Ίδρυση 

Ιδρύεται στο Τμήμα Κοινωνικής Διοίκησης του Δημο- 
κριτείου Πανεπιστημίου Θράκης Εργαστήριο Κοινωνικής 
και Κοινοτικής Εργασίας και Συμβουλευτικής, το οποίο 
εξυπηρετεί εκπαιδευτικές και ερευνητικές ανάγκες του 
Τμήματος στην υποστήριξη της υποχρεωτικής πρακτικής 
άσκησης των προπτυχιακών φοιτητών που έχουν επιλέξει 
ιδιαίτερα την Κατεύθυνσης Κοινωνικής Εργασίας. Επι¬ 
διώκεται αφενός η συμβολή στην προώθηση της επιστή¬ 
μης της κοινωνικής εργασίας και αφετέρου στην έρευνα 
και την εφαρμογή τεχνικών και μεθόδων παρέμβασης σε 
πολύ προβληματικές καταστάσεις και καταστάσεις κρί¬ 
σης ή την πειραματική εφαρμογή προγραμμάτων και τον 
πιλοτικό σχεδίασμά πιλοτικών δράσεων παρέμβασης σε 
υποβαθμισμένες περιοχές της Θράκης, που κατοικούνται 
από κοινωνικά αποκλεισμένες και πολιτισμικά διαφορετι¬ 
κές κοινωνικές ομάδες. 

Παράλληλα ασκεί κλινικό και συμβουλευτικό έργο, για 
την υποστήριξη των εξυπηρετούμενων από Σύγχρονες 
Θεωρίες και Προσεγγίσεις στην Κοινωνική Εργασία, Κοι¬ 
νωνική εργασία στην Υγεία και την Ψυχική Υγεία, Κοινωνι¬ 
κή Εργασία και Συμβουλευτική στην Εκπαίδευση (όλων 
των βαθμιδών, συμπεριλαμβανομένων και των Διαπολιτι- 
σμικών και Μειονοτικών Σχολείων και των Κέντρων Συμ¬ 
βουλευτικής των φοιτητών), Κοινωνική Εργασία με κοινω¬ 
νικά αποκλεισμένες ομάδες (μετανάστες, μειονότητες, 
παλλινοστούντες πρόσφυγες, κ.α.), Κοινωνική Εργασία 
με άτομα με ειδικές ανάγκες, Κλινική Κοινωνική Εργασία, 
παραβατικότητα ανηλίκων, δίκτυα κοινωνικών υπηρεσιών 
και κοινωνική φροντίδα, εκτίμηση αναγκών και σχεδια- 
σμός προγραμμάτων παρέμβασης στην τοπική αυτοδιοί¬ 
κηση, κοινωνική εργασία στην τοπική αυτοδιοίκηση. 

Άρθρο 2 
Σκοπός 

Το εργαστήριο έχει ως σκοπό: 

1. Να εκπονεί μελέτες και διενεργεί έρευνες με τα αντι¬ 
κείμενα της κατεύθυνσης Κοινωνικής Εργασίας μόνο του 
ή σε συνεργασία με την κατεύθυνση Κοινωνικής Πολιτι¬ 
κής ή άλλα Τμήματα και εργαστήρια του Δημοκριτείου 
Πανεπιστημίου Θράκης, ή άλλων Πανεπιστημίων της ημε¬ 
δαπής ή της αλλοδαπής, καθώς και κάθε είδους Νομικά 
Πρόσωπα ελληνικά ή ξένα, για την προαγωγή της γνώ¬ 
σης, στα συναφή προς το έργο του θέματα. 


2. Να εκπονεί και να συμμετέχει σε εθνικά ή κοινοτικά ή 
διεθνή προγράμματα εκπαίδευσης, κατάρτισης επιμόρ¬ 
φωσης και ευαισθητοποίησης κοινωνικών επιστημόνων 
σε ζητήματα που αφορούντην κοινωνική εργασία, την κοι¬ 
νοτική ανάπτυξη και την καταπολέμηση του κοινωνικού 
αποκλεισμού. 

Παράλληλα σκοπός του εργαστηρίου είναι να οργανώ¬ 
νει επιμορφωτικά σεμινάρια συνεχιζόμενης μεταπτυχια¬ 
κής εκπαίδευσης για επαγγελματίες κοινωνικούς λει¬ 
τουργούς που συνεργάζονται με το Τμήμα στα πλαίσια 
της πρακτικής άσκησης φοιτητών της κατεύθυνσης κοι¬ 
νωνικής Εργασίας ως εκπαιδευτές πρακτικής άσκησης 
και για άλλους επαγγελματίες στα πλαίσια της διεπιστη¬ 
μονικής συνεργασίας, όπως επίσης και προγράμματα επι¬ 
μόρφωσης για διερμηνείς - μουσουλμάνους ή παλλινο- 
στούντες ώστε να υποστηρίζουν με τη συνεργασία τους 
πιλοτικά προγράμματα παρέμβασης στις διαφορετικές 
αυτές πολιτισμικές ομάδες. 

3. Να οργανώνει, να χρηματοδοτεί και να πραγματοποι¬ 
εί εκδόσεις με κάθε είδους μέσο αναπαραγωγής, συνέ¬ 
δρια, σεμινάρια, ομιλίες και άλλες επιστημονικές εκδηλώ¬ 
σεις σχετικές με τα αντικείμενα σπουδών του Τμήματος 
καιτης Κατεύθυνσης Κοινωνικής Εργασίας. Ειδικότερα, η 
ίδρυση του Εργαστηρίου αποσκοπεί στην ανάπτυξη υλι¬ 
κού εφαρμογών (συμβουλευτικά έντυπα, βιβλία, οπτικοα- 
κουστικό υλικό, Θϋ, κ.λπ.). 

4. Να υποδέχεται και να εξυπηρετεί μεταπτυχιακούς 
φοιτητές, όπως ορίζει η εκάστοτε νομοθεσία στο πλαίσιο 
των εκπαιδευτικών και ερευνητικών σκοπώντου. 

5. Να συμβάλλει συστηματικά στην οργάνωση, την υπο¬ 
στήριξη και την περαιτέρω ανάπτυξη του προγράμματος 
πρακτικής άσκησης και εποπτείαςτων φοιτητώντου Τμή¬ 
ματος. 

6. Να προωθεί ερευνητικά προγράμματα που θα βασί¬ 
ζονται σε μεθοδολογία ποσοτικής και ποιοτικής έρευ¬ 
νας, καθώς επίσης και έρευνα στη συμβουλευτική και 
την οικογενειακή θεραπεία (στάθμιση τεχνικών παρέμ¬ 
βασης). 

7. Να σχεδιάζει και να υποστηρίζει προγράμματα πα¬ 
ρέμβασης στην τοπική κοινωνία σε συνεργασία με ανα¬ 
πτυξιακές εταιρείες της τοπικής αυτοδιοίκησης, μη κερ¬ 
δοσκοπικές οργανώσεις και άλλους φορείς με στόχο την 
κοινωνική ένταξη μειονοτήτων και κοινωνικά αποκλεισμέ¬ 
νων ομάδων. 

8. Να παρέχει κλινικό και συμβουλευτικό έργο σε άτομα, 
ομάδες, οικογένειες και παιδιά της περιοχής ή σε φοιτη¬ 
τές του Δ.Π.Θ. που θα απευθύνονται για να υποστηρι- 
χθούν στο να αντιμετωπίσουν δυσκολίες και προβλήματα 
ή καταστάσεις κρίσης. 

9. Την παροχή υπηρεσιών σε ιδιώτες κατά τα προβλε- 
πόμενα στο Π.Δ. 159/1984 (Α'53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Κοινω¬ 
νικής Διοίκησης του Δημοκριτείου Πανεπιστημίου Θρά¬ 
κης που το γνωστικό αντικείμενο της θέσης που κατέχουν 
εμπίπτει στα διδακτικά και ερευνητικά αντικείμενα του ερ¬ 
γαστηρίου, από μέλη του Ειδικού Τεχνικού Εργαστηρια¬ 
κού Προσωπικού (Ε.Τ.Ε.Π.) καθώς και από μέλη του λοι¬ 
πού επιστημονικού προσωπικού και του διοικητικού προ¬ 
σωπικού που τοποθετούνται στο εργαστήριο με τη 

διαδικασία των άρθρων 4 παρ. 1 (δ) του Ν. 2083/1992 και 
13παρ. 3βτου ν. 2817/2000 (Α'78) αντίστοιχα. 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.)τουΤμήματοςΚοι¬ 
νωνικής Διοίκησης του Δημοκριτείου Πανεπιστημίου 
Θράκης που ορίζεται με τη διαδικασία των διατάξεων του 
άρθρου 28 παρ. 22 του Ν. 2083/1992. 

2. Ο διευθυντής ασκείτις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυ- 
χιακού-μεταπτυχιακού) και ερευνητικού έργου του ερ¬ 
γαστηρίου, η κατάρτιση και υποβολή στη Γενική Συνέ¬ 
λευση του Τμήματος του ετήσιου προγράμματος 
λειτουργίας του εργαστηρίου και η μέριμνα για την τή¬ 
ρησή του, η μέριμνα για τη στελέχωση, την οικονομική 
διαχείριση και την κατανομή των χώρων του εργαστηρί¬ 
ου, η εισήγηση στη Γενική Συνέλευση του Τμήματος για 
τον ορισμό των υπευθύνων για τα αναλώσιμα υλικά και 
τον κινητό εξοπλισμό και η υπογραφή κάθε εγγράφου. 

Άρθρο 5 

Εγκατάσταση-Λειτου ργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Δημοκριτείου 
Πανεπιστημίου Θράκης και σε χώρους που παραχωρού- 
νται σ' αυτό για την εγκατάσταση των οργάνων και του 
λοιπού τεχνικού εξοπλισμού που είναι αναγκαίος για τη 
διενέργεια των εργαστηριακών ασκήσεων και των ερευ¬ 
νητικών προγραμμάτων. Στο χώρο εγκατάστασης τοπο¬ 
θετείται πινακίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστηρί¬ 
ου επιτρέπεται μόνο στο προσωπικό του ή άλλους ερευ¬ 
νητές, που έχουν ειδική επί των οργάνων αυτών εκπαί¬ 
δευση και εξουσιοδότηση από το διευθυντή αυτού. Κινη¬ 
τά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου, σύμφωνα με την ισχύουσα 
νομοθεσία (άρθρα 18 Ν.1268/1982, 5 του Π.Δ. 407/1980 
(Α' 112) και 2, παρ. 1, εδ. δ' του Ν. 1674/1986 (Α' 203), 
όπως αυτά ισχύουν. 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 


β. Την διάθεση ερευνητικών και εν γένει επιστημονικών 
προϊόντων. 

γ. Τηνπαροχή υπηρεσιών σύμφωνα με το άρθρο 3παρ. 
3 του π.δ. 159/1984. 

δ. Τις πιστώσεις που διατίθενται από το Τμήμα Κοινωνι¬ 
κής Διοίκησης του Δημοκριτείου Πανεπιστημίου Θράκης 
με τη διαδικασία του άρθρου 4 παρ. 1ε του Ν. 2083/1992 
και 

ε. Τις κληρονομιές, τις δωρεές και τις κληροδοσίες που 
καταλείπονται στο Δημοκρίτειο Πανεπιστήμιο Θράκης 
για τους σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: βαθμολόγιο φοιτητών, βιβλίο περι¬ 
ουσιακών στοιχείων, φάκελος οικονομικών στοιχείων κά¬ 
θε έτους, κατάλογος επιστημονικών βιβλίων, περιοδικών 
και οργάνων, αρχείο ερευνητικών προγραμμάτων, βιβλίο 
μεταβολών προσωπικού, πρωτόκολλο εισερχομένων και 
εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Άρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2004 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

-♦- 

Αριθ. 60307/Θ (4) 

Τροποποίηση της αρ. 8801/Θ/28.1.2004 
Κ.Υ.Α. (ΒΊ 99/2004). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

Ι.του Ν.Δ. 123/1974 (Α'313/74) «περί επαναγωγής του 
Σώματος Ελλήνων Προσκόπων κ.λ.π. υπό την εποπτεία 
του Υπουργού Εθνικής Παιδείας και Θρησκευμάτων», 

2. του Π.Δ. 27/1999 (Α'26/1999) «περί εγκρίσεως Οργα¬ 
νισμού του Σώματος Ελλήνων Προσκόπων». 

3. του Ν. 1066/1917 (Α' 268/17) «Περί Ιδρύσεως σώμα¬ 
τος Ελλήνων Προσκόπων». 

4. του Α.Ν. 585/1968 (Α' 225/68) «περί καταργήσεως δια¬ 
τάξεων καθοριζουσών κατώτατα όρια επιχορηγήσεως εκ 
του κρατικού προϋπολογισμού προς Νομικά Πρόσωπα Δη¬ 
μοσίου και Ιδιωτικού Δικαίου, Οργανισμούς και Ιδρύματα», 

5. του Ν.Δ. 338/1976 (Α1 136/76) «περί οικονομικής ενι- 
σχύσεως Νομικών Προσώπων Ιδιωτικού Δικαίου σκοπού- 
ντων την εξωσχολική αγωγή της νεότητας και άλλων τι- 
νών συναφών διατάξεων». 

6. του Ν. 2362/1995 «ΠερίΔημοσίου Λογιστικού κ.λ.π.». 

7. Την πίστωση που έχει εγγράφει στον τακτικό προϋ¬ 
πολογισμό του Υπουργείου Εθνικής Παιδείας και Θρη¬ 
σκευμάτων οικον. Έτους 2004 για επιχορήγηση του 
Σ.Ε.Π. καιΣ.Ε.Ο. ανερχόμενη στο ποσό των εκατόν ογδό¬ 
ντα πέντε χιλιάδων ( 170.000) ΕΕΙΠΟ, φ. 19-110. 

δ.Τηναρ. 14650/ΔΙΟΕ 85/17.3.2004 απόφαση του Πρω¬ 
θυπουργού και του Υπουργού Οικονομίας και Οικονομι¬ 
κών «Καθορισμός αρμοδιοτήτων Υφυπουργών Οικονο¬ 
μίας και Οικονομικών». 

9. Την αρ. 37876/ΣΤ5/26.4.2004 (Β’608) απόφαση «Κα¬ 
θορισμός αρμοδιοτήτων Υφυπουργών του Υπουργείου 
Εθνικής Παιδείας και θρησκευμάτων, αποφασίζουμε: 

Τροποποιούμε την αρ. 8801/0/2004 κοινή υπουργική 
απόφαση (ΒΊ 99/2004) μόνο ως προς το σημείο: 

β) Σώμα Ελλήνων Προσκόπων από ενενήντα δύο χιλιά¬ 
δων (92.000) ΕΙΙΒΟ, σε εκατόν είκοσι δύο χιλιάδων 
(122.000) ΕυΒΟ. 

Κατά τα λοιπά ισχύει η ανωτέρω Κ.Υ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2004 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

-♦- 

Αριθ. 56124/Β2 (5) 

Διορισμός μελών του Δ.Σ. του Ιδρύματος 
Κρατικών Υποτροφιών. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγράφου 2α του άρθρου 2 του 
Π.Δ. 321/24.12.1999 (ΦΕΚ Α/306/1999) «Οργανισμός του 
Ιδρύματος Κρατικών Υποτροφιών (Ι.Κ.Υ.)». 

2. Τις διατάξεις της παραγράφου 2 του άρθρου 2του Ν. 
2158/1993 (ΦΕΚ Α'/109/1993) «Εκσυγχρονισμός του Ιδρύ¬ 
ματος Κρατικών Υποτροφιών (Ι.Κ.Υ.) και άλλες διατάξεις». 

3. Την αριθ. 37905/Β2/17.4.2003 (Φ.Ε.Κ. 486 τ. 
Β/21.4.2003) απόφαση του Υπουργού Εθνικής Παιδείας 
και Θρησκευμάτων «Διορισμός μελών Διοικητικού Συμ¬ 
βουλίου του Ιδρύματος Κρατικών Υποτροφιών», 

4. Τις αιτήσεις παραίτησης των μελώντου Δ.Σ. του ΙΚΥ: 
Α) Τακτικών: 

α) Σπινέλλη Διονυσίου, Καθηγητή του Πανεπιστημίου 
Αθηνών, Προέδρου (6.4.2004 και 15.3.2004), 
β) Βανσεχόφεν Λουδοβίκου, Καθηγητή του Ε.Μ.Πολυ¬ 
τεχνείου, Αντιπροέδρου (17.3.2004), 
γ) Αντωνίου Αντώνιου, Καθηγητή του ΤΕΙ Πειραιά 

(6.4.2004), 

δ) Καρτάλη Γεωργίου, Καθηγητή του Παν/μίου Θράκης 

(6.4.2004), 

ε) Παυλόπουλου Ανδρέα, Καθηγητή του Παν/μίου Αθη¬ 
νών (6.4.2004), 

στ) Παπαντωνίου Βασιλείου Καθηγητή του Παν/μίου 
Πάτρας (18.3.2004), 

ζ) Πάκου Θεοφάνους, Καθηγητή του Παντείου Παν/μί¬ 
ου (5.4.2004), 

Β) Αναπληρωματικών: 

α) Σούλη Σωτηρίου, Καθηγητή ΤΕΙ Αθήνας (23.3.2004), 


β) Γκίβαλου Αναστασίας, Καθηγήτριας του Τμήματος 
Παιδαγωγικών Δημ. Εκπαίδευσης του Παν/μίου Αθηνών 

(6.4.2004), 

γ) Φουντεδάκη Πηνελόπης, Καθηγήτριας του Παντείου 
Παν/μίου (5.4.2004), 

δ) Διαμαντίδη Γρηγορίου, Καθηγητή του Αριστοτελίου 
Παν/μίου Θεσσαλονίκης (4.6.2004), 

ε) Σταυρακάκη Νικολάου, Καθηγητή του Ε.Μ. Πολυτε¬ 
χνείου (23.3.2004), 

στ) Βούρη Σοφίας Επίκουρης, Καθηγήτριας του Τμήμα¬ 
τος Παιδαγωγικών, Δημοτικής Εκπαίδευσης του Παν/μί¬ 
ου Ιωαννίνων (7.6.2004), 

ζ) Μαΐστρου Ιωάννη, Λέκτορα του ΕΜΠ (22.3.2004), 
αποφασίζουμε: 

1) Αποδεχόμαστε την παραίτηση των μελών του Δ.Σ. 
του ΙΚΥ που είχαν οριστεί με την υπουργική απόφαση 
37905/Β2/17.4.2003 (ΦΕΚ 486 τ. Β/21.4.2003) και 

2) Ορίζουμε ως μέλη του Δ.Σ. του ΙΚΥ με τετραετή θη¬ 
τεία τους ακόλουθους: 

Α. Τακτικά μέλη: 

1. Γκίμπα-Τζιαμπίρη Ολυμπία, τ. Αντιπρύτανη Αριστοτε- 
λείου Παν/μίου Θεσ/νίκης, Πρόεδρο, 

2. Χαραλαμπάκη Αριστοτέλη, καθηγητή της Νομικής 
Σχολής του Δημοκριτείου Πανεπιστημίου Θράκης, Αντι¬ 
πρόεδρο, 

3. Βαρβιτσιώτη Αικατερίνη, Αν. Καθηγήτριατου Παντεί¬ 
ου Παν/μίου, μέλος, 

4. Σιδέρη-Τόλια Αριστέα, Επικ. Καθηγήτριατου Τμήμα¬ 
τος Φιλολογίας του Παν/μίου Αθηνών, μέλος, 

5. Παπασπυρίδη Κων/νο, Καθηγητή της Σχολής Χημ. 
Μηχανικώντου Εθνικού Μετσοβίου Πολυτεχνείου, μέλος, 

6. Παπαγεωργίου Κων/νο, Καθηγητή του Γεωπονικού 
Παν/μίου Αθηνών, μέλος, 

7. Χουλιάρα Γεώργιο, Καθηγητή της Ανώτατης Σχολής 
Καλών Τεχνών, μέλος, 

Β. Αναπληρωματικά μέλη 

1. Μιγκίρο Γεώργιο, Καθηγητή Γεωπονικού Παν/μίου 
Αθηνών, 

2. Κρητικού Παναγιώτα, Δ/ντρια Ε.Σ.Υ., 

3. Γραβάνη Φώτιο, Καθηγητή Τ.Ε.Ι. Λάρισας, 

4. Δημόπουλο Γεώργιο, Καθηγητή Οικονομικού Παν/μί¬ 
ου Αθηνών, 

5. Τασιό Δημήτριο, Καθηγητή Εθνικού Μετσοβίου Πο¬ 
λυτεχνείου, 

6. Σίψα Παναγιώτη, Καθηγητή Παν/μίου Πατρών, 

7. Πανσελήνου Ν. Καθηγήτρια Ανώτατης Σχολής Καλών 
Τεχνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2004 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 5033 (6) 

Τ ροποποίηση της συστατικής πράξης της Δημοτικής Επι¬ 
χείρησης Κοινωνικής Καλλιτεχνικής Αθλητικής - Επι¬ 
κοινωνίας (Δ.Ε.Κ.Κ.Α.Ε.) Δήμου Θηβαίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις του άρθρου 277 του Δ.Κ. (ΠΔ410/199) 

2. Τις διατάξεις του Ν. 2503/1997 περί «Διοίκησης, Ορ¬ 
γάνωσης Στελέχωσης της Περιφέρειας, ρυθμίσεις θεμά¬ 
των για την Τοπική Αυτοδιοίκηση και άλλες διατάξεις». 

3. Την 2710/15.3.1996, απόφαση του Περιφερειακού 
Δ/ντή Ν. Βοιωτίας, που δημοσιεύθηκε στο ΦΕΚ 205β/ 
28.3.96 και αφορά την σύσταση της Δημοτικής Επιχείρη¬ 
σης Κοινωνικής, Καλλιτεχνικής, Αθλητικής - Επικοινωνίας 
(Δ. Ε. Κ. Κ.Α.Ε) Δήμου Θηβαίων, όπως τροποποιήθηκε με 
τις 5360/22.5.1996, 10132/30.8.1996, 14209/27.11.1996, 
7498/23.6.1998 και 324/22.1.1999 μεταγενέστερες απο¬ 
φάσεις μας. 

4. Την 116/2004 απόφαση του Δημοτικού Συμβουλίου 
Δήμου Θηβαίων, σχετικά με την τροποποίηση της συστα¬ 
τικής πράξης της Δημοτικής Επιχείρησης Κοινωνικής, 
Καλλιτεχνικής, Αθλητικής - Επικοινωνίας (Δ.Ε.Κ.Κ.Α.-Ε) 
Δήμου Θηβαίων. 

5. Τηναριθ. 1526/5.4.2004 απόφαση του Γενικού Γραμ¬ 
ματέα Περιφέρειας Στερεός Ελλάδας «Περί μεταβίβασης 
δικαιώματος υπογραφής με εντολή Γενικού Γραμματέα 
Περιφέρειας στους Δ/ντές Τοπικής Αυτοδιοίκησης και Δι¬ 
οίκησης, αποφασίζουμε: 

Τροποποιούμε την 2710/15.3.1996 απόφαση του Περι¬ 
φερειακού Διευθυντή Ν. Βοιωτίας, που αφορά την σύ¬ 
σταση της Δημοτικής Επιχείρησης Κοινωνικής, Καλλιτε¬ 
χνικής, Αθλητικής - Επικοινωνίας (Δ.Ε.Κ.Κ.Α.Ε.) Δήμου 
Θηβαίων, ως και τις μεταγενέστερες αυτής όπως παρα¬ 
κάτω: 

1. Ως προς το άρθρο 3 Σκοποί και Στόχοι της Επιχείρη¬ 
σης όπως τροποιήθηκε με την 14209/27 11.1996 απόφα¬ 
ση μας, προσθέτοντας τέσσερα νέα εδάφια στην παρά¬ 
γραφο όπως παρακάτω: 

- Δημιουργία νέων κατασκηνώσεων 

- Προέκταση και λειτουργία του δημοτικού ξενώνα 

- Δημιουργία κυλικείων και αναψυκτηρίων 

- Δημιουργία και λειτουργία τουριστικού περιπτέρου. 

2. Ως προς το άρθρο 6, παράγραφο 2, Αρχικό Κεφάλαιο 
της Επιχείρησης, όπως τροποποιήθηκε με την 7498/ 
23.6.1998 απόφαση μας. Αυξάνεται το κεφάλαιο της επι¬ 
χείρησης, κατά 200.000,00 ευρώ. 

Κατά τα λοιπά, ισχύει ως έχει η 2710/15.3.1996 απόφα¬ 
ση του Περιφερειακού Δ/ντή Ν. Βοιωτίας, όπως τροπο¬ 
ποιήθηκε με τις 5360/22.5.1996, 10132/30.8.1996, 14209/ 
27.11.1996, 7498/23.6.1998 και 324/22.1.1999 μεταγενέ¬ 
στερες αποφάσεις μας. 

Από τις διατάξεις της απόφασης αυτής, προκαλείται 
δαπάνη ύψους 200.000,00 ευρώ, η οποία έχειπροβλεφθεί 
και προϋπολογισμό του Δήμου, τρέχοντος έτους. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Λιβαδειά, 14 Ιουνίου 2004 

Με εντολή Γενικού Γραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 

-♦- 

Αριθ. 388 (7) 

Καθιέρωση υπερωριακής εργασίας σε υπαλλήλους του 
Δήμου Τετραφυλιάς, Ν. Άρτας για το έτος 2004. 

Ο ΔΗΜΑΡΧΟΣ ΤΕΤΡΑΦΥΛΙΑΣ Ν. ΑΡΤΑΣ 
Έχοντας υπόψη: 

1. Τις διατάξεις του άρθρου 106 παρ. 2του Ν. 1188/81, 


όπως τροποποιήθηκε και συμπληρώθηκαν με την παρ. 15 
του άρθρου 8 του Ν. 2307 (ΕΚ 113/τ. Α'/15.6.1995) και την 
παρ. 10 του άρθρου 12 του Ν. 2503/1997 (ΦΕΚ 107/τ.Α'/ 
30.5.1997), σύμφωνα με τις οποίες η εξαιρετική ή απρό¬ 
βλεπτη ή έκτακτη υπηρεσιακή ανάγκη για καθιέρωση υπε- 
ρωριακής εργασίας διαπιστώνεται με απόφαση του αρ¬ 
μοδίου οργάνου με τους όρους και τους περιορισμούς 
που ισχύουν κάθε φορά για τους δημοσίους υπαλλήλους 
και με την επιφύλαξη των διατάξεων του άρθρου 109/Ν. 
1188/81. 

2. Τις διατάξεις του άρθρου 16του Ν. 3205/23.12.2003 
(ΦΕΚ 297/τ.Α'/23.12.2003) «Μισθολογικές ρυθμίσεις λει¬ 
τουργών και υπαλλήλων του Δημοσίου, Ν.Π.Δ..Δ. και 
Ο.Τ.Α. και άλλες συναφείς διατάξεις». 

3. Το άρθρο 114του Π.Δ. 410/1995 «περί αρμοδιοτήτων 
Δημάρχου». 

4. Τον αριθ. των υπηρετούντων Τακτικών Υπαλλήλων 
του Δήμου. 

5. Την εγγεγραμμένη στον υπό εκτέλεση προϋπολογι¬ 
σμό του έτους 2004 πίστωση στον Κ.Α. 05/113.1 ποσού 
9.000,00». 

6. Το γεγονός ότι στη διάρκεια του χρόνου επιβάλλεται 
η απασχόληση προσωπικού των διοικητικών υπηρεσιών 
πέρα από το κανονικό ωράριο για την εφαρμογή των δια¬ 
τάξεων του Ν. 2539/1997 «Συγκρότηση της Πρωτοβάθ¬ 
μιας Τοπικής Αυτοδιοίκησης» και ειδικά α) για την καταχώ- 
ρηση στους Η/Υ των στοιχείων των δημοτολογίων, των 
υπόχρεων στην καταβολή τελών καθαριότητας, ύδρευ¬ 
σης, άρδευσης, βοσκής,ΤΑΠ, φόρου άρθρο 10Ν. 1080/80 
κλπ., β) για την εξυπηρέτηση των κατοίκων Δημοτικών Δια¬ 
μερισμάτων και τήρηση των πρακτικών συνεδρίασης των 
τοπικών Συμβουλίων κατά τις απογευματινές και νυχτερι¬ 
νές ώρες τα Σαββατοκύριακα και τις αργίες, τη δακτυλο¬ 
γράφηση εγγράφων κλπ. γ) την παρουσία των εργαζομέ¬ 
νων στις πολύωρες απογευματινές και νυχτερινές συνε¬ 
δριάσεις του Δημοτικού συμβουλίου, ε) την έκδοση 
αδειών ταφής τα Σαββατοκύριακα και τις αργίες, στ) την 
επίδοση φορολογικών δικογράφων και κλήσεων σε κατοί¬ 
κους Δημοτικών Διαμερισμάτων, αποφασίζουμε: 

1) Καθιερώνουμε υπερωριακή, απογευματινή, νυχτερι¬ 
νή και εξαιρέσιμων ημερών εργασία, πέρα από το κανονι¬ 
κό ωράριο, για την κάλυψη αναγκών λειτουργίας των δι¬ 
οικητικών υπηρεσιακών του Δήμου, που προέκυψαν από 
την εφαρμογή του Ν. 2539/1997 «Συγκρότηση της Πρω¬ 
τοβάθμιας Τοπικής Αυτοδιοίκησης. 

α) Αριθμός υπηρετούντων υπαλλήλων: 6 
β) Αριθμός υπαλλήλων που θα εργαστούν υπερωριακά: 5 
γ) Ώρες υπερωριακής εργασίας συνολικά: 1500 
δ) Για εργασία Κυριακών και εξαιρέσιμων από 6η - 22η 
ώρα: 1000 

ε) Για υπερωριακή εργασία απογευματινή μέχρι 22η 
ώρα: 500 

ζ) Διάρκεια: 12 μηνών 

η) Δαπάνη (Κ.Α. 05/113.1): 9.000,00 € 

2) Η σχετική δαπάνη που θα προκληθεί δεν μπορεί να 
υπερβεί τις πιστώσεις που έχουν εγγράφει στον προϋπο¬ 
λογισμό τρέχοντος χρήσεως. 

3) Αύξηση των πιστώσεων στη διάρκεια του χρόνου, με 
την παραπάνω αιτία δεν επιτρέπεται. 

4) Γ ια την πληρωμή του προσωπικού που θα απασχολεί¬ 
ται, θα συντάσσεται ειδικός πίνακας με το σύνολο των ωρών 
και ημερών (αργίες, Σαββατοκύριακα) απασχόλησης. 

Ο πίνακας αυτός θα συνοδεύει το χρηματικό ένταλμα 
πληρωμής της δαπάνης. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αστροχώρι, 3 Φεβρουάριου 2004 

Ο Δήμαρχος 
ΑΘΑΝΑΣΙΟΣ ΓΡΕΒΙΑΣ 

-♦- 

Αριθ. 991 (8) 

Καθιέρωση υπερωριακής εργασίας (Απόφαση 68/ 
18.6.2004) μονίμων υπαλλήλων των Δημοτικών Παιδι¬ 
κών Σταθμών Δήμου Πειραιά ( Ν.Π.Δ.Δ.) για το έτος 
2004» 

Η ΠΡΟΕΔΡΟΣ Δ.Σ. 

ΤΩΝ ΔΗΜΟΤΙΚΩΝ ΠΑΙΔΙΚΩΝ ΣΤΑΘΜΩΝ 

Έχοντας υπόψη: 

1. Τις διατάξεις του άρθρου 197 του Π.Δ. 410/1995 «Δη¬ 
μοτικός και Κοινοτικός Κώδικας». 

2. Τις διατάξεις του άρθρου 89 του Ν. 1188/1981 όπως 
τροποποιήθηκε με το άρθρο 8 παρ. 8-12 του Ν. 2307/ 
1995 (ΦΕΚ113Α/15.6.1995). 

3. Τις διατάξεις του άρθρου 106τουΝ. 1188/1981 όπως 
τροποποιήθηκε με το άρθρο 12παρ. 10 του Ν. 2503/1997 
(ΦΕΚ 107Α/30.5.1997). 

4. Τις διατάξεις του άρθρου 16 του Ν. 3205/2003 (ΦΕΚ 
297Α') 


5. Την ανάγκη αντιμετώπισης επειγουσών, εκτάκτων και 
εποχιακών αναγκών με υπερωριακή απασχόληση του 
προσωπικού των Δημοτικών Παιδικών Σταθμών Δήμου 
Πειραιά (Ν.Π.Δ.Δ.) κατά τις απογευματινές ώρες των ερ¬ 
γάσιμων ημερών. 

6. Την πρόβλεψη στον προϋπολογισμό των Δημοτικών 
Παιδικών Σταθμών Δήμου Πειραιά του ποσού των 
53.760,00 Ευρώ για την κάλυψη της προκαλούμενης δα¬ 
πάνης για τις υπερωρίες του προσωπικού. 

Καθιερώνουμε για το έτος 2004: 

1. Υπερωριακή απογευματινή εργασία συνολικά 11.520 
ωρών και για τους 32 μονίμους υπαλλήλους των Δημοτι¬ 
κών παιδικών Σταθμώντου Δήμου Πειραιά (Ν.Π.Δ.Δ.) από 
1.7.2004 έως 31.12.2004. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού των Δημοτικών Παι¬ 
δικών Σταθμών του Δήμου Πειραιά (Ν.Π.Δ.Δ.) ύψους 
53.760,00 Ευρώ για το τρέχον οικονομικό έτος 2004. 

Για την παραπάνω δαπάνη έχουν εγγράφει πιστώσεις 
στον προϋπολογισμό των Δημοτικών Παιδικών Σταθμών 
Δήμου Πειραιά (Ν.Π.Δ.Δ.) ύψους 53.760,00 ευρώ με κω¬ 
δικό 60.00.02 και τίτλο «Αποζημίωση για υπερωριακή ερ¬ 
γασία». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Ιουνίου 2004 
Η Πρόεδρος 

ΕΥΑΓΓΕΛΙΑ ΓΙΑΝ ΝΑΚΑΚΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




